אורי הולנדר

אורי הולנדר (נולד ב-19 בפברואר 1979) הוא משורר, מוזיקאי, מסאי וחוקר ספרות ואמנות. אורי הולנדר נולד בתל אביב. בוגר הקונסרבטוריון הישראלי למוזיקה תל אביב ("שטריקר"), שעל אודותיו כתב לימים ספר שירים ("ימי הקונסרבטוריון התל אביבי"). בשנת 2002 החל ללמוד בתוכנית הבין-תחומית לתלמידים מצטיינים ע"ש לאוטמן באוניברסיטת תל אביב ובשנת 2005 השלים באוניברסיטה זו תואר MA במדעי היהדות (בהצטיינות יתרה). בשנת 2010 השלים דוקטורט באוניברסיטה העברית (בהנחיית פרופ' חנן חבר), שעוסק במוזיקה בעולמו של נתן זך וכותרתו "המוזיקה של המהפכה: נתן זך 1966-1955". הולנדר שימש עמית מחקר במרכז למדעי היהדות של אוניברסיטת הרווארד (2011-2010) ועמית קרייטמן במחלקה לספרות עברית באוניברסיטת בן-גוריון (2013-2012). הוא לימד ספרות ואמנות במוסדות שונים, וביניהם האוניברסיטה העברית, מכללת סמינר הקיבוצים, "עלמא" ומכללת ספיר. במקביל לעבודתו האקדמית שימש במשך ארבע שנים כמנהל האמנותי של פסטיבל המשוררים הישראלי במטולה (2015-2011), כמנהל משכן האמנים בהרצליה (2015-2014) וכבעל טורים במוסף "תרבות וספרות" של "הארץ" ("פרלודים", "היומיום הספרותי") ובמוסף "ז'ורנל" של "מעריב" ("יריד ההבלים"). משנת 2015 היה מנהלו האמנותי של מוזיאון ראלי בקיסריה עד שנת 2022. מאז 2003 נמנה עם חברי המערכת של הוצאת קשב לשירה. הולנדר פרסם ספרי שירה ("הפסנתר הנודד", "ימי הקונסרבטוריון התל אביבי"), תרגום (של שירי א"א קאמינגס ומקס ז'קוב), מסה (על הקשר בין ספרות למוזיקה, על שירה מודרנית, על ערים בספרות, על המשורר ישראל הַר ועל הסופר והמסאי דן צלקה) ומחקר. הוא מרבה לעסוק בקשר בין ספרות למוזיקה, ובמסגרת זו אף שיתף פעולה במופעים שערך עם מוזיקאים כשלמה גרוניך, ערן צור, רונן שפירא, אלון אולארצ'יק, רונה קינן ואחרים. הולנדר נשוי למשוררת והמתרגמת יעל טומשוב ולהם בן ובת. מרשומות יריד הקסמים: מסות על שירה, קשב לשירה, 2003 הפסנתר הנודד, קשב לשירה, 2005 דיוקן בקצה החשכה: על שירת ישראל הַר, קשב לשירה, 2007 ימי הקונסרבטוריון התל אביבי, קשב לשירה, 2007 (בצירוף תקליטור) לקרוא את דן צלקה, אחוזת בית, 2011 פרלודים, מוסד ביאליק, 2013 הצליל הפוליטי: על מוזיקה אמנותית עכשווית, עריכה ופתח דבר: אורי הולנדר, רסלינג, 2016 ציידי הפרפרים של מונמרטר, נהר ספרים, 2016 המוזיקה של המהפכה: נתן זך 1966-1955, מוסד ביאליק, 2017 אי. אי. קאמינגס, שירים, מאנגלית: אורי הולנדר, קשב לשירה, 2003. מקס ז'אקוב, נִסים אמִתיים, מצרפתית: אמוץ גלעדי ואורי הולנדר, קשב לשירה, 2006 פרס ראש הממשלה לסופרים עבריים, תשע"ב. פרס שרת החינוך למשוררים בתחילת דרכם, תשס"ה (על ספרו "הפסנתר הנודד") פרס "טבע" לשירה, פסטיבל המשוררים הישראלי ה-7 במטולה, תשס"ד. מלגת קרייטמן לבתר-דוקטורט, אוניברסיטת בן-גוריון, 2013-2012. מלגת הארי סטאר לבתר-דוקטורט, אוניברסיטת הרווארד, 2011-2010. מלגת פולברייט לבתר-דוקטורט, 2011-2010. מלגת פרס דן דוד, 2010. פרס אריה לובין, האוניברסיטה העברית, 2010. מלגת ות"ת ע"ש נתן רוטנשטרייך לדוקטורנטים מצטיינים במדעי הרוח, האוניברסיטה העברית, תשס"ו-תשס"ט. פרס דב סדן, אוניברסיטת תל אביב, תשס"ד. אורי הולנדר, דף שער בספרייה הלאומית אורי הולנדר, בלקסיקון הספרות העברית החדשה אורי הולנדר, תווי פני במושבים הרחוקים, באתר ynet, 9 בינואר 2008 אורי הולנדר, "אין פלא שהסיפורים הכי יפים הם על סוף העולם", באתר הארץ, 15 באוגוסט 2006 חגי חיטרון, הגאונות של היידן, תחתוני המשי של ואגנר, באתר הארץ, 3 בנובמבר 2013 גדעון טיקוצקי, היתרונות המפתיעים של השיעול בקונצרט, באתר הארץ, 22 בדצמבר 2013 רבקה שאול בן צבי, / שיר הלל למוזיקה, מקור ראשון, מוסף "שבת", 2 בינואר 2014 אביעד שטיר, פסנתרן ומשורר על פסגת הפרנסוס, באתר הארץ, 12 במרץ 2014 תלמה אדמון, ‏ההומניסט: על הגבר שרדף שלום עד שהשלטון שלח אליו מתנקשים, באתר מעריב אונליין, 27 במאי 2016 יואב רוזן, מרחב הכמיהה של אורי הולנדר, באתר הארץ, 26 בספטמבר 2016 אורי הולנדר, פרֶנץ' קפקא, סופר יהודי, באתר הארץ, 4 בינואר 2018 נסים קלדרון, הכתיבה המהבהבת להפליא של אורי הולנדר, באתר הארץ, 24 ביולי 2016 ב"צ, כדי שיהיה על מה לחשוב אחרי שנמות, באתר הארץ, 19 בפברואר 2007 אלי הירש, "אורי הולנדר: ימי הקונסרבטוריון התל אביבי", ידיעות אחרונות, 11 בינואר 2008 אורי הולנדר, שירים: הלילה נבחרתי לנשיא צרפת; שירה בפרוזה, באתר הארץ, 10 במאי 2022 אורי הולנדר, אדם הולך לו ברחובו והרחוב אומר לו בוא, באתר הארץ, 5 ביולי 2023. על אלון אולארצ'יק כמשורר הצליל הפוליטי | אורי הולנדר | הוצאת רסלינג, באתר www.resling.co.il "אורי הולנדר | אפיק - ספרות ישראלית". אפיק - ספרות ישראלית (באנגלית אמריקאית). 2012-08-23. נבדק ב-2018-07-12. עלמא - בית לתרבות עברית | צוענֵי היהדות | ד"ר אורי הולנדר, באתר www.alma.org.il